TLU SA dring aan op veranderinge vir sinvolle begroting | Die Vryburger
President van TLU SA
Minister Mboweni se grootste uitdaging sal wees om ‘n begroting daar te stel wat stimulerend sal wees vir ekonomiese groei. Gegewe die finansiële stand van die fiskus behoort elke besluit eers getoets te word aan die invloed op groei. Die begroting sal slegs geloofwaardig wees indien die volgende aspekte aandag ontvang: Dank alle onbevoegde staatsamptenare af en pas staatsdienssalarisse aan tot rasionele perke; Vervolg alle politici en staatsamptenare wat gemoeid is met korrupsie om die kabinet te suiwer; Skep ‘n onafhanklike tenderraad wat alle staatstenders volgens ‘n deursigtige prodedures moet goedkeur. Die tenderraad moet saamgestel word uit die onderskeie politieke partye, onder voorsitterskap van ‘n regter; Suiwer die SAPD van onbevoegde en korrupte lede en bekamp alle misdaad effektief; Staak kader-ontplooiing op alle vlakke en stel mense op grond van kundigheid – ongeag ras – aan; Staak alle beleidstandpunte soos onteiening sonder vergoeding, SEB en die nasionalisering van die Reserwebank wat beleggersvertroue afbreek; Staak die ‘struggle’- mentaliteit en word ‘n regering wat besluite neem in belang van die land se inwoners, nie om selfverrryking nie.